ग्रामीणों का आरोप-वैक्सीन नहीं लगवाने पर गांव की बिजली काट दी,  DM ने कहा-ये बिल का मामला है
कन्नौज के सौरिख इलाके के ग्रामीणों का कहना है कि उन लोगों ने जब कोरोना की वैक्सीन लेने से इनकार कर दिया तो उनके घरों की बिजली के कनेक्शन काट दिए गए।
लखनऊ: कन्नौज के सौरिख इलाके के ग्रामीणों का कहना है कि उन लोगों ने जब कोरोना की वैक्सीन लेने से इनकार कर दिया तो उनके घरों की बिजली के कनेक्शन काट दिए गए। हालांकि गांववालों के इस आरोप के बारे में जिले के डीएम गजेंद्र कुमार का कहना है कि गांव के उन घरों के बिजली कनेक्शन काटे गए हैं जिन्होंने बिजली बिल का भुगतान नहीं किया है।दरअसल ये पूरा मामला कन्नौज जिले को सौरिख ब्लॉक में पड़नेवाले बीरपुर गांव का है। इस गांव में कोरोना वायरस से ्बतक कई लोगों की मौत हो चुकी है लेकिन इसके बाद भी गांव के लोग वैक्सीन लगवाने से मना कर रहे हैं। इस गांव में स्वास्थ्य विभाग की टीम वैक्सीनेशन के लिए पहुंच रही है लोगों से टीका लगवाने की अपील भी कर रही है लेकिन लोग मानने को तैयार नहीं हैं। इसी बीच गांव के कई घरों की बिजली काट दी गई। अब ग्रामीणों का कहना है कि वैक्सीन नहीं लगवाने के कारण नाराज होकर अधिकारियों ने गांव की बिजली कटना दी है जबकि अधिकारियों का कहना है कि ऐसी कोई बात नहीं है वैक्सीन नहीं लगवाने के कारण बिजली काटी गई है। जिन लोगों ने बिजली का बिल जमा नहीं कराया था, केवल उनके घरों की बिजली काटी गी है। इस संबंध में जिले के डीएम ने कहा कि गांव के उन घरों के बिजली कनेक्शन काटे गए हैं जिन्होंने बिजली बिल का भुगतान नहीं किया है।